**POZIV ZA PODNOŠENJE PREDLOGA U OKVIRU FONDA ŽENA KOSOVA**

*Objavljen: 13. juna 2024. Rok za prijavu: 7. jul 2024.*

# PREGLED PROGRAMA

Mreža žena Kosova (MŽK) sa zadovoljstvom objavljuje 20. krug dodele grantova Fonda žena Kosova (FŽK). Pozivamo organizacije članice posvećene **unapređenju ženskih prava i rodne ravnopravnosti** da podnesu prijave za organizacionu podršku.

Prijave **treba da jasno pokažu kako će njihov grant** doprineti realizaciji strateških ciljeva identifikovanih od strane članica MŽK-a u Strategiji MŽK-a za 2023-2026, u pravcu **podrške, zaštite i promovisanja prava i interesa žena i devojaka**; ka pristupu zasnovanom na pravima; i ka podršci održivijim promenama.

MŽK snažno ohrabruje **uticajne inicijative** inicijative koje podižu svest javnosti o ključnim pitanjima vezanim za unapređenje rodne ravnopravnosti, transformišu rodne norme i prikazuju životni rad i dostignuća aktivista za rodnu ravnopravnost i prava žena na Kosovu. Efikasne strategije mogu uključivati različite metode komunikacije kao što su kampanje na društvenim mrežama, forum teatar i partnerstva sa medijima kako bi se osigurao širok domet.

Napori zagovaranja treba da angažuju zainteresovane strane, da utiču na politike i da uključe različite žene i muškarce u cilju postiyanja održivog **uticaja.**

**Neprihvatljivi troškovi**

U skladu sa zahtevima donatora MŽK-a, organizaciona podrška ne treba da se koristi za kupovinu imovine, zemljišta ili zgrada. Kupovina opreme može se izvršiti samo uz odobrenje MŽK i pod uslovom da to nije glavna svrha predložene aktivnosti. U tom slučaju, mora se dokumentovati kako će se oprema koristiti i odlagati nakon isteka ugovora o organizacionoj podršci. Grant se ne može koristiti za: dugove i naknade vezane za usluge; rezervisanja za gubitke; potencijalne obaveze u budućnosti; rezervisanja; putne troškove za avionske karte poslovne ili prve klase; kredite trećim licima; dodatne dnevnice, kao što su dnevnice za učešće na sastancima ili za osoblje/govornike koji učestvuju u radionici; i za učešće ili podršku političkim strankama, grupama, pokretima ili kampanjama.

**DODELA GRANTOVA**

Grantovi za koje se očekuje da će biti dodeljeni biće podržani od strane Sigrid Rausing Trust-a, u ukupnom iznosu od 50.000 €.

**VELIČINA I TRAJANJE GRANTOVA**

MŽK planira da dodeli pet (5) grantova sa maksimalnim iznosima od 10,000 € svaki. Očekuje se da će inicijative početi oko 15. avgusta 2024. i trajati do šest (6) meseci od datuma potpisivanja ugovora

MŽK zadržava pravo da finansira bilo koju ili nijednu od podnetih prijava, kao i da razgovara o prijavama sa podnosiocima. Odluke o finansiranju donosiće Komisija za procenu grantova FŽK-a (KPG).

**KVALIFIKOVANOST**

Da bi se prijavile, organizacije moraju da ispune sledećekriterijume:

1. Budu člamice MŽK;
2. Budu fokusirane na osnaživanje žena i/ili unapređenje rodne ravnopravnosti;
3. Nemaju nijedan član osoblja koji je trenutno deo odbora MŽK-a ili deo KPG.
4. Nemaju u toku grant za organizacionu podršku.

KPG će dati prioritet finansiranju za organizacije koje:

* Imaju jasno artikulisanu strategiju ili strateške ciljeve ka osnaživanju žena i/ili unapređenju rodne ravnopravnosti na Kosovu. Ukoliko ne postoji pisana strategija, uz prijavni formular može se dostaviti kratak opis strateških ciljeva;
* Nastoje da dovedu do održivih promena u podršci, zaštiti ili promovisanju prava žena i rodne ravnopravnosti na opštinskom i/ili nacionalnom nivou (npr. organizacije koje teže doprineti opipljivim i vidljivim rezultatima kao što su novi zakoni, poboljšane državne usluge za žene, opštinski budžeti koji odgovaraju na potrebe žena, itd.;
* Imaju strateške ciljeve koji će doprineti sprovođenju Strategije MŽK-a za 2023-2026. Utvrđene od strane članica MŽK-a da zajedno adresiraju glavne rodne nejednakosti identifikovane na Kosovu;
* U svojoj prijavu jasno objašnjavaju kako će im organizaciona podrška omogućiti da ostvare strateške ciljeve svoje organizacije;
* Imaju jasno članstvo i/ili ciljanu grupu/korisnike kojoj organizacija služi;
* Redovno izveštavaju svoje ciljane grupe/korisnike, članstvo i/ili odbor o napretku ka ostvarenju svojih strateških ciljeva, u skladu sa statutom organizacije;
* Aktivno uključuju različite žene i devojke, podržavajući i/ angažujući osobe sa različitim sposobnostima, manjinske etničke grupe, žene iz ruralnih područja, mlade i/ili marginalizovane osobe;
* Obezbeđuju kompletan, dobro promišljen organizacioni budžet za 2024. i 2025. na osnovu trenutno poznatog obezbeđenog i traženog finansiranja; prijava treba jasno da objasni kako će korišćenje sredstava podržati ukupan budžet organizacije [napomena: organizacioni budžet je budžet koji uključuje sve postojeće i predviđene troškove organizacije za svo osoblje, radnje i planirane aktivnosti za taj period, ka ostvarenju svojih strateških ciljeva. Idelano, budžet bi trebalo da sadrži kolone koje prikazuju sredstva koja organizacija prima, planira da dobije i koja još treba da obezbedi da bi imala resurse koji su joj potrebni za realizaciju svojih ciljeva za tu godinu. MŽK će podržati članice u pripremi ovog dokumenta, prema zahtevu;
* Pokazuju kako prate i ocenjuju svoj rad i kako to planiraju da rade u budućnosti;  i
* Imaju iskustvo uspešnog sprovođenja FŽK granta ranije.

# POSTUPAK ZA PODNOŠENJE PRIJAVE

Prijave se mogu podneti na albanskom, srpskom i engleskom jeziku. Kompletna prijava mora se poslati elektronskim putem na sledeću adresu e-pošte: [grants@womensnetwork.org](mailto:grants@womensnetwork.org). Podnosioci prijave moraju dostaviti sledeće dokumente:

1. **Prijavu**, koristeći obrazac MŽK za prijavu (u Word formatu, priložena, a dostupan je na: [www.womensnetwork.org](https://womensnetwork.org/kosovo-womens-fund/call-for-applications/));
2. **Strategiju organizacije**, ako postoji u pisanom obliku, ili kratak opis strateških ciljeva organizacije;
3. **Statut** i
4. **Opšti organizacioni budžet za 2024. i 2025.**, koristeći obrazac MŽK-a (u Excel formatu, ili u format organizacije, priložen i dostupan na: [www.womensnetwork.org](http://www.womensnetwork.org/)).

Predlozi dostavljeni MŽK-u moraju biti originalni radovi koji pripadaju samo kandidatskoj organizaciji. Plagijarizam će rezultirati diskvalifikacijom prijave.

MŽK će zadržati sve materijale i dokumente koje su podneli podnosioci prijave. MŽK neće koristiti informacije predstavljene od strane podnosioca prijave za druge svrhe osim pregleda i neće pružiti ove informacije drugim osobama ili institucijama, osim kada to zahteva kosovsko zakonodavstvo ili je zatraženo od donatora.

Nakon dostave prijave, kandidati će dobiti Potvrdu o prijemu sa brojem prijave, potpisanu od strane osoblja MŽK-a.